Die Sentrum vir Studentevoorligting en -Ontwikkeling (SSVO) is 'n dinamiese en studentgerigte sielkundige ontwikkelings- en steundiens vir geregistreerde studente. Noukeurig gekose spesialiste soos sielkundiges, 'n psigiater, 'n maatskaplike werker en 'n leesspesialis is betrokke om aan die uiteenlopende behoeftes van die universiteitsgemeenskap te voorsien.